Draco (båt)

Draco er en motorbåtprodusent og varemerke som ble etablert av flekkefjæringen Kåre Drangsholt i 1963. Draco Boats gikk konkurs i 1992, men 2014 ble en ny linje med Draco-båter lansert, designet av briten Ed Dubois.
Mange av de gamle Draco-båtene er fortsatt i bruk, og er ikke uvanlig å se blant fritidsbåtene i norske farvann. Draco er en produsent som tidlig forstod nytteverdien av glassfiber, og de muligheten glassfiber gir for utforming av båtskrog.

Start

I 1963 flyttet Kåre og Vibeke Drangsholt inn i en nedlagt skole på Røyken utenfor Oslo, og startet produksjon av de første glassfiberbåtene. De første var "Dolphin-jollene", Kalosjen og en jolle på åtte fot som gikk under navnet Loppa. Loppa kostet i 1966 845 kroner. Kåre Drangsholt inngikk i 1966 en avtale med Flekkefjord om kjøp av en nedlagt ullvarefabrikk, og gjorde den om til produksjonshall for plastbåter. Den første båten var Draco 20 HT Sportling, basert på skisser tegnet av Jan Herman Linge. Gjennomgående for Dracos båter var fart med hekkaggregat, og gode sjøegenskaper. Kåre Drangsholt hadde en sterk preferanse for amerikanske muskelbiler, og designet i flere båter reflekterte dette med førermiljø inspirert av amerikanske biler.

Gründeren Kåre Drangsholt

Kåre Drangsholdt var en visjonær bedriftseier, som var engasjert både i produksjon, salg og design av båtene. Det fortelles at han var respektert og godt likt av de ansatte, som forteller at de var stolte av å være ansatt hos Draco Boats. Der er mange historier om hvordan han kjørte sin Chevrolet Camaro med båt på henger, og reiste rundt i hele Skandinavia for å promotere produktet. I 1971 ble det inngått en samarbeidsavtale mellom Draco og danske Coronet om salg av 1700 Topless. Coronet manglet en mindre båt i modellutvalget og bestilte 200 båter fra Draco i første omgang. Historien forteller at under et forhandlermøte hos Coronet-sjefen, Ole Botved, i Danmark, ble en Draco 1700 Topless sjøsatt i hans svømmebasseng, fra et [Bell Ranger] helikopter. Draco 1700 Topless ble solgt av Coronet under navnet "17 Runabout".

Draco i dag

Draco-båtene var velbygde, robuste kvalitetsbåter. Flere entustiaster holder i dag Draco-båter i live og det er flere aktive nettsamfunn og nettsider som har informasjon om Draco-båter. Det er observert reproduksjon av noen båter, basert på gamle former. En Draco 1800 ST med produksjonsår 2003 er observert på finn.no, men dette er ikke bekreftet. I 2008 er det bygd en variant av Draco 23, Ocean 780 Extreme, i Flekkefjord, basert på en av de gamle forlatte formene. Dracomar omsettes forsatt på bruktmarkedet i Spania.

1970 Tallet

DRACO 10 Seiljolle

DRACO 11 Max

DRACO 1700 Daycab 1970-72

DRACO 1700 Topless 1971-80

DRACO 20 Hardtop Sport  1970-77 

DRACO 20 DayCab 1975-80

DRACO Dracula 2000 1976-80

DRACO 21 SportCab 1971-79

DRACO 2300 SunCab 1975-79

DRACO Sunwind 24 Produksjonsperiode ikke kjent

DRACO 2500 Flyfish 1973-79

DRACO 2500 TwinCab 1975-79

DRACO 3000 Saloon 1974-78 

DRACO 3000 Sunbridge 1978-80

1980 Tallet

DRACO 15 GH (Produksjonsperiode ikke kjent)
DRACO 1700 Topless 1980-87

DRACO 1800 Sunbee 1978-85

DRACO 1800 Daycab 1980-84

DRACO 1800 SunTop 1980-88

DRACO 1800 Daycab 1986-90

DRACO 1900 SunTop 1988–90

DRACO 20 SportCab 1980-84

DRACO 2000 Daycab 1985-87

DRACO 20 DayCab 1988-90

DRACO 21 SportCab 1980-84

DRACO 2100 Daycab 1985-87

DRACO 2100 Daycab 1985-87

DRACO 23 SunCab 1980-84

DRACO 2300 Suncab 1985-87

DRACO 23 SunCab 1988-90

DRACO 2400 Styling 1985-87

DRACO 2400 Styling 1988-89

DRACO 2500 Twincab 1980-84

DRACO 2500 twincab 1985-86

DRACO 2700 TriCab 1983-87

DRACO 2700 Sterling 1987-90

DRACO 2900 Star 1986-89

DRACO 3000 SunBridge 1980-84

DRACO 3000 SunBridge 1980-84

1990 Tallet

DRACO 1900 SunTop 1990-93

DRACO 2200 Topaz 1990-93

DRACO 2500 Crystal 1990-93

DRACO 2700 Sterling 1990-94

DRACO 3400 Zircon 1990-93

DRACO 3400 Opal 1990-93